32005R1187
L 193/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1187/2005 НА КОМИСИЯТА
от 22 юли 2005 година
за изменение на Регламент (ЕО) № 1859/82 относно подбора на рентабилните предприятия за целите на определяне на доходите на земеделските стопанства
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 79/65/ЕИО на Съвета 15 юни 1965 г. за учредяване на мрежа за събиране на счетоводни данни за приходите и бизнес операциите на земеделските стопанства в Европейската икономическа общност (1), и по-специално член 4, параграф 1 от него,
като има предвид, че:
(1)
Член 2 от Регламент (ЕИО) № 1859/82 на Комисията (2) определя на всяка държава-членка горна граница на икономическия размер на рентабилните предприятия, които попадат в обхвата на прегледите на мрежата за счетоводни данни за селското стопанство.
(2)
В случая с Германия структурните промени са довели до намаляване на броя на най-малките стопанства и техния принос в общата селскостопанска продукция. Това означава, че вече не е необходимо тяхното използване за обзора, обхващащ най-представителната част от селскостопанската дейност. Затова се посочва увеличаване на горната граница от 8 европейските размерни единици (ESU) на 16 ESU.
(3)
В случая с Кипър горната граница, първоначално определена на 1 ESU, трябва да се увеличи на 2 ESU, защото стопанствата с икономически размер, по-малък от 2 ESU, представляват само 7 % от общата стандартна брутна печалба. Най-представителната част от селскостопанската дейност затова може да бъде обхваната при горна граница, която изключва най-малките стопанства.
(4)
Броят на рентабилните предприятия на държава-членка, които да бъдат избрани чрез разделяне, е определен в приложение I към Регламент (ЕИО) № 1859/82. За Испания, Италия, Австрия, Португалия и Финландия броят на рентабилните предприятия се е запазил непроменен за дълъг период от време, независимо от значителното намаляване на броя на стопанствата. Намаляването е било придружено от увеличаване на еднаквостта на стопанствата, което като такова позволява постигането на задоволителна представителност въз основа на извадки, по-малки от сегашните. Поради тази структурна промяна може да бъде намален броят на рентабилните предприятия, които да бъдат селектирани в Испания, Италия, Австрия, Португалия и Финландия. За някои раздели в Испания и Италия обаче този брой трябва да бъде увеличен поради подобрената статистическа методология, използвана за селекцията.
(5)
Броят на рентабилните предприятия в Малта трябва да бъде преразгледан въз основа на новата информация относно селскостопанската структура.
(6)
Регламент (ЕИО) № 1859/82 следва съответно да бъде изменен.
(7)
Мерките, предвидени в настоящия регламент, са в съответствие със становището на Комитета на Общността за мрежата за счетоводни данни за селското стопанство,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 1859/82 се изменя, както следва:
1.
Член 2 се заменя със следното:
„Член 2
За 2006 счетоводна година (периода от 12 последователни месеца между 1 януари 2006 година и 1 юли 2006 година) и за последващите счетоводни години прагът, съгласно член 4 от Регламент № 79/65/ЕИО в ESU е, както следва:
-
Белгия: 16 ESU
-
Чешка Република: 4 ESU
-
Дания: 8 ESU
-
Германия: 16 ESU
-
Естония: 2 ESU
-
Гърция: 2 ESU
-
Испания: 2 ESU
-
Франция: 8 ESU
-
Ирландия: 2 ESU
-
Италия: 4 ESU
-
Кипър: 2 ESU
-
Латвия: 2 ESU
-
Литва: 2 ESU
-
Люксембург: 8 ESU
-
Унгария: 2 ESU
-
Малта: 8 ESU
-
Нидерландия: 16 ESU
-
Австрия: 8 ESU
-
Полша: 2 ESU
-
Португалия: 2 ESU
-
Словения: 2 ESU
-
Словакия: 6 ESU
-
Финландия: 8 ESU
-
Швеция: 8 ESU
-
Обединено кралство (с изключение на Северна Ирландия): 16 ESU
-
Обединено кралство (само Северна Ирландия): 8 ESU.“
2.
Приложение I се изменя в съответствие с приложението към настоящия регламент.
Член 2
Настоящият регламент влиза в сила на седмия ден след публикуването му в Официален вестник на Европейския съюз.
Той се прилага от 2006 счетоводна година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 юли 2005 година.